CELEX: 62015CN0021
Language: mt
Date: 2015-01-19 00:00:00
Title: Kawża C-21/15 P: Appell ippreżentat fid- 19 ta’ Jannar 2015 mill-Kummissjoni Ewropea mis-sentenza mogħtija mill-Qorti Ġenerali (It-Tieni Awla Estiża) fis- 7 ta’ Novembru 2014 fil-Kawża T-399/11, Banco Santander y Santusa vs Il-Kummissjoni

9.3.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 81/11
            
         Appell ippreżentat fid-19 ta’ Jannar 2015 mill-Kummissjoni Ewropea mis-sentenza mogħtija mill-Qorti Ġenerali (It-Tieni Awla Estiża) fis-7 ta’ Novembru 2014 fil-Kawża T-399/11, Banco Santander y Santusa vs Il-Kummissjoni
   (Kawża C-21/15 P)
   (2015/C 081/14)
   Lingwa tal-kawża: l-Ispanjol
   
      Partijiet
   
   
      Appellanti: Il-Kummissjoni Ewropea (rappreżentanti: R Lyal, B. Stromsky, C. Urraca Caviedes u P. Němečková, aġenti)
   
      Partijiet oħra fil-proċedura: Banco Santander, S.A. u Santusa Holding, S.L.
   
      Talbiet tal-appellanti
   
   
               —
            
            
               tannulla s-sentenza appellata;
            
         
               —
            
            
               tibgħat lura l-kawża lill-Qorti Ġenerali tal-Unjoni Ewropea;
            
         
               —
            
            
               tannulla d-deċiżjoni dwar l-ispejjeż.
            
         
      Aggravji u argumenti prinċipali
   
   Il-Qorti Ġenerali wettqet żball ta’ liġi, meta interpretat ħażin l-Artikolu 107(1) tat-Trattat, u, b’mod partikolari, il-kunċett ta’ selettività tal-għajnuna mill-Istat li jinsab fl-imsemmi artikolu.
   Dan l-uniku motiv ta’ appell huma magħmul minn żewġ partijiet, ibbażati fuq l-iżball ta’ liġi identifikat:
   
               —
            
            
               fl-ewwel lok, il-Qorti Ġenerali żbaljat meta rrikjediet, sabiex jintwera li għajnuna hija selettiva, l-obbligu li jiġi ddeterminat grupp ta’ impriżi b’karattersitiċi speċifiċi u inerenti (identifikabbli ex ante); u
            
         
               —
            
            
               fit-tieni lok, il-Qorti Ġenerali interpretat b’mod żbaljat il-kunċett ta’ selettività meta għamlet distinzjoni artifiċjali bejn l-għajnuna għall-esportazzjoni ta’ oġġetti u l-għajnuna għall-esportazzjoni ta’ kapital.